CELEX: 32016R0057
Language: et
Date: 2016-01-19 00:00:00
Title: Komisjoni rakendusmäärus (EL) 2016/57, 19. jaanuar 2016, millega muudetakse Minnesota osariigis esinenud kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu kodulinde ja linnukasvatussaadusi (EMPs kohaldatav tekst)

20.1.2016   
            
            
               ET
            
            
               Euroopa Liidu Teataja
            
            
               L 13/49
            
         KOMISJONI RAKENDUSMÄÄRUS (EL) 2016/57,
   19. jaanuar 2016,
   millega muudetakse Minnesota osariigis esinenud kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu kodulinde ja linnukasvatussaadusi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 4 punkti c,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
   ning arvestades järgmist:
   
               (1)
            
            
               Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad”) liitu importimise suhtes ja liidu kaudu toimuva transiidi suhtes, kaasa arvatud ladustamine transiidi ajal. Kõnealuses määruses on sätestatud, et kaupu võib liitu importida ja läbi liidu vedada ainult selle määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.
            
         
               (2)
            
            
               Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon ja piirkond kõrge patogeensusega linnugripist vabaks.
            
         
               (3)
            
            
               Määruse (EÜ) nr 798/2008 I lisa 1. osas on Ameerika Ühendriigid loetletud kolmanda riigina, mille territooriumi teatavatest osadest on olenevalt kõrge patogeensusega linnugripi puhangute esinemisest lubatud käesoleva määrusega hõlmatud kaupu liitu importida või liidust läbi vedada. Seda piirkondadeks jaotamist tunnistati määrusega (EÜ) nr 798/2008, mida on muudetud rakendusmäärustega (EL) 2015/243, (4) (EL) 2015/342, (5) (EL) 2015/526, (6) (EL) 2015/796, (7) (EL) 2015/1153, (8) (EL) 2015/1220, (9) (EL) 2015/1363 (10) ja (EL) 2015/1884 (11) pärast kõrge patogeensusega linnugripi puhanguid kõnealuses kolmandas riigis.
            
         
               (4)
            
            
               Euroopa Liidu ja Ameerika Ühendriikide valitsuse vahel sõlmitud kokkuleppega (12) (edaspidi „kokkulepe”) on ette nähtud piirkondadeks jaotamise meetmete kiire vastastikune tunnustamine liidus või Ameerika Ühendriikides aset leidva haiguspuhangu korral.
            
         
               (5)
            
            
               Pärast iga kõrge patogeensusega linnugripi puhangut on Ameerika Ühendriigid rakendanud kõrge patogeensusega linnugripi tõrjeks ja leviku piiramiseks nakkuskahtlusega ja nakatunud lindude hävitamise tauditõrjepõhimõtet. Ameerika Ühendriikide veterinaarasutused on peatanud veterinaarsertifikaatide väljastamise sellistele liitu eksportimiseks ette nähtud kaubasaadetistele, mis on pärit haigusest mõjutatud osariikide kogu territooriumilt või nende osadest, mille suhtes on kehtestatud veterinaarpiirangud ning mille puhul kehtivad liidu piirkondadeks jaotamise meetmed.
            
         
               (6)
            
            
               Alates juuni keskpaigast 2015 ei ole Ameerika Ühendriikides kõrge patogeensusega linnugripi uusi puhanguid kindlaks tehtud. Kogu USA territooriumilt, v.a Minnesota osariik, liitu imporditavatele kaupadele, mis on osutatud määruse (EÜ) nr 798/2008 I lisa 1. osa tabeli 4. veerus, puuduvad praegu kehtivad veterinaarpiirangud. Viimane kõrge patogeensusega linnugripi puhang ühes kodulinnukasvatuses Minnesota osariigis tuvastati 5. juunil 2015. Ameerika Ühendriigid esitasid 24. novembril 2015 komisjonile ajakohastatud teabe Minnesota osariigi epidemioloogilise olukorra kohta ning kõrge patogeensusega linnugripi tõrjeks võetud meetmete, sh nakatunud ja nakkusohtlikuks arvatud kodulinnukasvatuste linnukarjades nakkuskahtlusega ja nakatunud lindude hävitamise kohta.
            
         
               (7)
            
            
               Peale selle on Ameerika Ühendriigid teatanud Minnesota osariigi kodulinnukasvatustes pärast nakkuskahtlusega ja nakatunud lindude hävitamise tauditõrjetegevusi võetud puhastus- ja desinfitseerimismeetmete lõpetamisest. Samuti on Ameerika Ühendriigid teatanud, et pärast nakkuskahtlusega ja nakatunud lindude hävitamise tauditõrjetegevusi lõpetati nõutav kolmekuuline järelevalve linnugripi suhtes pärast viimast kõrge patogeensusega linnugripi puhangut Minnesota osariigis 10. septembriks 2015 soodsate tulemustega.
            
         
               (8)
            
            
               Komisjon on nüüd hinnanud Ameerika Ühendriikide esitatud teavet. Selle hindamise alusel ja kokkuleppega kehtestatud kohustuste ning Ameerika Ühendriikide esitatud tagatiste põhjal on asjakohane tühistada eespool osutatud kaupade Minnesota osariigist liitu importimise piirangud ning määrata kuupäev, millest alates võib seda osariiki taas pidada kõrge patogeensusega linnugripi vabaks ning lubada Minnesotast pärit kaupade importimist liitu.
            
         
               (9)
            
            
               Seepärast tuleks muuta määruse (EÜ) nr 798/2008 I lisa 1. osa loetelus kannet Ameerika Ühendriikide kohta, et võtta arvesse praegust epidemioloogilist olukorda Minnesota osariigis. Seepärast tuleks määruse (EÜ) nr 798/2008 I lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 798/2008 I lisa 1. osa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 18, 23.1.2003, lk 11.
   
      (2)  ELT L 343, 22.12.2009, lk 74.
   
      (3)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).
   
      (4)  Komisjoni rakendusmäärus (EL) 2015/243, 13. veebruar 2015, millega muudetakse seoses kõrge patogeensusega linnugripiga määruse (EÜ) nr 798/2008 I lisas Ameerika Ühendriike käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi (ELT L 41, 17.2.2015, lk 5).
   
      (5)  Komisjoni rakendusmäärus (EL) 2015/342, 2. märts 2015, millega muudetakse seoses kõrge patogeensusega linnugripi puhangutega Idaho ja California osariigis määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnulihatooteid (ELT L 60, 4.3.2015, lk 31).
   
      (6)  Komisjoni rakendusmäärus (EL) 2015/526, 27. märts 2015, millega muudetakse Ameerika Ühendriikides esinenud uute kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (ELT L 84, 28.3.2015, lk 30).
   
      (7)  Komisjoni rakendusmäärus (EL) 2015/796, 21. mai 2015, millega muudetakse Ameerika Ühendriikides esinenud uute kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (ELT L 127, 22.5.2015, lk 9).
   
      (8)  Komisjoni rakendusmäärus (EL) 2015/1153, 14. juuli 2015, millega muudetakse Ameerika Ühendriikides esinenud uute kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (ELT L 187, 15.7.2015, lk 10).
   
      (9)  Komisjoni rakendusmäärus (EL) 2015/1220, 24. juuli 2015, millega muudetakse seoses kõrge patogeensusega linnugripi hiljutiste puhangutega Indiana ja Nebraska osariigis määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (ELT L 197, 25.7.2015, lk 1).
   
      (10)  Komisjoni rakendusmäärus (EL) 2015/1363, 6. august 2015, millega muudetakse Ameerika Ühendriikides esinenud kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (ELT L 210, 7.8.2015, lk 24).
   
      (11)  Komisjoni rakendusmäärus (EL) 2015/1884, 20. oktoober 2015, millega muudetakse Ameerika Ühendriikides ja Kanadas esinenud kõrge patogeensusega linnugripi puhangute tõttu määruse (EÜ) nr 798/2008 I lisas Ameerika Ühendriike ja Kanadat käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu kodulinde ja linnukasvatussaadusi (ELT L 276, 21.10.2015, lk 28).
   
      (12)  Kokkulepe Euroopa Ühenduse ja Ameerika Ühendriikide valitsuse vahel, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ja mis kiideti Euroopa Ühenduse nimel heaks nõukogu otsusega 1998/258/EÜ (EÜT L 118, 21.4.1998, lk 1).
   
      LISA
      Määruse (EÜ) nr 798/2008 I lisa 1. osas asendatakse Minnesota osariiki käsitlev kanne koodiga US-2.10 järgmisega:
      
         
                     Kolmanda riigi või territooriumi ISO-kood ja nimi
                  
                  
                     Kolmanda riigi, territooriumi, tsooni või piirkonna kood
                  
                  
                     Kolmanda riigi, territooriumi, tsooni või piirkonna kirjeldus
                  
                  
                     Veterinaarsertifikaat
                  
                  
                     Eritingimused
                  
                  
                     Eritingimused
                  
                  
                     Linnugripi seire staatus
                  
                  
                     Linnugripi vastu vaktsineerimise staatus
                  
                  
                     Salmonella tõrje staatus
                  
               
                     Näidis(ed)
                  
                  
                     Lisatagatised
                  
                  
                     Lõppkuupäev (1)
                  
                  
                     Alguskuupäev (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6 A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „US – Ameerika Ühendriigid
                  
                  
                     US-2.10
                  
                  
                     Minnesota osariik
                  
                  
                     WGM
                  
                  
                     VIII
                  
                  
                     P2
                  
                  
                     5.3.2015
                  
                  
                     10.9.2015
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1”